Калі мы пачалі сваю дзейнасць, у горадзе была душа. Зараз душы ў горада няма. Яна з’яўляцца пачынае на “Славянскім базары” падчас сёлетняга фэсту вулічнага мастацтва “На сямі вятрах”, калі людзі сталі хадзіць на хадулях па горадзе, нейкія канцэрты ўладкоўваюць на вуліцы. Гэты фестываль, ён патрэбны ўсяму гораду… У гэтым дух, у гэтым праўда. А калі мы будзем паасобку: вось гэта драматычны тэатр, вось гэта лялечны, вось гэта канцэртная зала, гэта цэнтр культуры, нічога не будзе. Павінна быць душа. Калі мы гэта не падтрымаем, нічога не будзе.